3ί9Π3ΐυΓβ ΝοΙ 
νθΓΐίίβ^.^ \ 



Οι 9 ίυΐΐν ?ΐ9ηθϋ 6γ I 
Τ(ΐθούθΓθ5 Μουπτο|Ηπ5 
ϋθΐθ: 2007.03.0/Π 1:54:11 

ΕΕΤ _Λ 

Ρθ35θπ: 5ίβΠ8α ΡϋΡ 
(βΓΠόβόοΙβΟΐ) | 

ΙοοΒίΐοη: Α0τβ|5, ΕΙΙίπϊΚο 
Τνρο0Γ3ίίο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 81 

1 Μαρτίου 2007 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Ανάπτυξης.2 

» Εθνικής Παιδείας και Θρησκευμάτων.3 

» Υγείας και Κοινωνικής Αλληλεγγύης.4 

» Μακεδονίας - Θράκης.5 

Περιφέρειες.6 


ΥΠΟΥΡΓΕΙΟ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Ο) 

Διορθώσεις Σφαλμάτων 

Στην υπ’αριθμ. 4940/ΕΓΔΕΚΟ 1344/2007 κοινή υπουρ¬ 
γική απόφαση, που δημοσιεύθηκε στο ΦΕΚ 49/12.2.2007 
(τ. ΥΟΔΔ) και αφορά στον ορισμό του Διευθύνοντος 
Συμβούλου της Ανώνυμης Εταιρείας με την επωνυμία 
«Ανώνυμη Εταιρεία Διώρυγας Κορίνθου Α.Ε.», επιφέρεται 
η παρακάτω διόρθωση στη σελίδα 315: 

Από το λανθασμένο «ορίζουμε τον Αθανάσιο Μπαλέρ¬ 
μα του Κωνσταντίνου», 

στο ορθό «ορίζουμε τον Αθανάσιο Μπαλέρμπα του 
Κωνσταντίνου». 


(Από το Υπουργείο Οικονομίας και Οικονομικών) 

-♦- 


ΥΠΟΥΡΓΕΙΟ ΑΝΑΠΤΥΞΗΣ 


( 2 ) 

Αριθμ. Δ13/Φ 7.1/4256 

Επιτροπή για τη διοργάνωση τελετής υπογραφής δια¬ 
κρατικής συμφωνίας κατασκευής Πετρελαιαγωγού 
Μπουργκάς - Αλεξανδρούπολης, μεταξύ Ρωσικής 
Ομοσπονδίας, Δημοκρατίας της Βουλγαρίας και Ελ¬ 
ληνικής Δημοκρατίας. 


Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις του άρθρου 6 του ν. 2156/1993 (ΦΕΚ 
109Α/1993) Συμπλήρωση του ν. 1703/1987 περί μισθώσεων 
κατοικιών. 


β. Του π.δ. 381/1989 (ΦΕΚ 168/16.6.1989) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας», όπως τροποποιήθηκε με το π.δ. 191/1996 (ΦΕΚ 
154/Α710.6.1996). 

γ. Την ανάγκη σύστασης και συγκρότησης Επιτροπής 
για τη διοργάνωση τελετής υπογραφής διακρατικής 
συμφωνίας κατασκευής Πετρελαιαγωγού Μπουργκάς 
- Αλεξανδρούπολης, μεταξύ Ρωσικής Ομοσπονδίας, Δη¬ 
μοκρατίας της Βουλγαρίας και Ελληνικής Δημοκρατίας, 
αποφασίζουμε: 

1. Τη σύσταση και συγκρότηση Επιτροπής που θα μερι- 
μνήσει για την οργάνωση, επιμέλεια και άρτια προετοι¬ 
μασία της τελετής υπογραφής διακρατικής συμφωνίας 
για την κατασκευή Πετρελαιαγωγού Μπουργκάς - Αλε¬ 
ξανδρούπολης, μεταξύ Ρωσικής Ομοσπονδίας, Δημο¬ 
κρατίας της Βουλγαρίας και Ελληνικής Δημοκρατίας 
ως ακολούθως: 

1. Νικόλαος Στεφάνου, Γ ενικός Γ ραμματέας Υπουργεί¬ 
ου Ανάπτυξης, ως Πρόεδρος - Συντονιστής. 

2. Μαρία Γεροκωστοπούλου, Αντιπρόεδρος ΕΔΑ Αττι¬ 
κής Α.Ε. και Ειδικός Συνεργάτης Υπουργού Οικονομίας 
και Οικονομικών, ως μέλος. 

3. Αργυρώ Παπούλια, Γ ραμματέας Πρεσβείας Α' του 
Διπλωματικού Κλάδου του ΥΠΕΞ με απόσπαση στο 
ΥΠΑΝ, ως μέλος. 

4. Ολυμπία Τσαγκαράκου, Προϊσταμένη Διεύθυνσης 
του ΥΠΑΝ, ως μέλος. 

5. Μαρία Πανέτα, Προϊσταμένη Διεύθυνσης του ΥΠΑΝ 
ως μέλος. 

6. Αφροδίτη Τζίκα, Προϊσταμένη Διεύθυνσης του ΥΠΑΝ 
ως μέλος. 

7. Γεώργιος Βακουφτσής, Προϊστάμενος Τμήματος του 
ΥΠΑΝ, ως μέλος. 

8. Κορίνα Αθανασίου, υπάλληλος της Βουλής των Ελ¬ 
λήνων, ως μέλος. 

9. Μαρία Χιονίδη, υπάλληλος Υπουργείου Ανάπτυξης, 
ως μέλος. 

10. Ιουλία Καραγιαννίδη, υπάλληλος Υπουργείου Ανά¬ 
πτυξης, ως γραμματέας. 

2. Έργο της Επιτροπής ειδικότερα είναι: 

• Ο σχεδιασμός όλων των απαιτούμενων ενεργειών 
για την σωστή οργάνωση τόσο της υποδοχής όσο και 
της φιλοξενίας των εμπλεκόμενων που θα συμμετά- 
σχουν στη συγκεκριμένη συνάντηση για την υπογραφή 
της διακρατικής συμφωνίας. 

• Η οργάνωση όλων των εκδηλώσεων που σχετίζονται 
με την τελετή υπογραφής. 

• Η επίβλεψη του έργου της εγκατάστασης, οργάνω¬ 
σης και λειτουργίας του χώρου στον οποίο θα πραγ¬ 
ματοποιηθεί η τελετή της υπογραφής. 

• Η κατάρτιση χρονοδιαγράμματος εργασιών και η 
συστηματική παρακολούθηση του έργου για την εμπρό¬ 
θεσμη υλοποίησή του. 

• Η κατάρτιση του αναγκαίου Προϋπολογισμού. 

• Η αντιμετώπιση τυχόν αναφυομένων προβλημάτων 
του συνόλου της διοργάνωσης της εν λόγω τελετής. 

3. Η Επιτροπή θα συνεδριάσει, τόσες φορές όσες 
κριθεί απαραίτητο, εκτός ωρών εργασίας από 8.2.2007 
μέχρι 10.3.2007. 

4. Με νεώτερη απόφαση θα καθοριστεί ειδική αμοιβή 
της Αντιπροέδρου, των μελών και της γραμματέως της 
Επιτροπής σύμφωνα με το ν. 3205/2003 (ΦΕΚ 297Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ Θ ΡΗΣΚΕΥΜ ΑΤΩΝ 

(3) 

Αριθμ. 563 

Καθιέρωση υπερωριακής εργασίας Κυριακών και εξαιρέ¬ 
σιμων ημερών σε υπαλλήλους που είναι αποσπασμέ- 
νοι ή διατίθενται στο Γραφείο της Γενικής Γραμμα- 
τέως Νέας Γενιάς του Υπουργείου Εθνικής Παιδείας 
και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

β) Του π.δ. 274/1989 «Οργάνωση των Υπηρεσιών της 
Γ.Γ.Ν. Γενιάς» (ΦΕΚ 130/Α/1989). 

γ) Του π.δ. 386/1991 «Περί μεταφοράς της Γ.Γ.Ν. Γ ενιάς, 
και της Γ.Γ. Λαϊκής Επιμόρφωσης από το Υπουργείο 
Πολιτισμού στο Υπουργείο Εθνικής Παιδείας και Θρη¬ 
σκευμάτων» (ΦΕΚ 139/Α/1991). 

δ) Το π.δ. 121/10.32004 (ΦΕΚ 84/Α/10.3.2004) «Διορισμός 
Υπουργών και Αναπληρωτών Υπουργών και Υφυπουργών». 

ε) Την υπ’ αριθμ. 32076/Η/2.4.2004 «κοινή απόφαση 
του Πρωθυπουργού και της Υπουργού Εθνικής Παιδεί¬ 
ας και Θρησκευμάτων με την οποία διορίσθηκε Γενική 
Γ ραμματέας της Γ.Γ.Ν. Γ ενιάς η Βασιλική Κάλλια» (ΦΕΚ 
109 /Γ/19.4.2004). 


στ) Την υπ’ αριθμ. 925/9.3.2005 απόφαση της Υπουργού 
Εθνικής Παιδείας και Θρησκευμάτων με θέμα: «Μεταβί¬ 
βαση δικαιώματος υπογραφής «Με εντολή Υπουργού» 
στο Γ ενικό Γ ραμματέα και στους Προϊσταμένους Διευ¬ 
θύνσεων και Τμημάτων της Γ ενικής Γ ραμματείας Νέας 
Γενιάς (Φ.Ε.Κ. 343/τ. Β716.3.2005)». 

2) Την υπ’ αριθμ. 2/4598/0022/30.1.2007 κοινή απόφαση 
των Υπουργών Οικονομίας και Οικονομικών και Εσω¬ 
τερικών, Δημόσιας Διοίκησης και Αποκέντρωσης με 
θέμα «Καθιέρωση υπερωριακής νυκτερινής, Κυριακών 
και εξαιρέσιμων ημερών εργασίας σε υπαλλήλους που 
είναι αποσπασμένοι ή διατίθενται ή διορίζονται στα 
Γραφεία των Γενικών Γραμματέων Υπουργείων» ΦΕΚ 
30/30.1.2007 (τ. Υ.Ο.Δ.Δ). 

3. Τις διατάξεις του ν. 3205/2003 (ΦΕΚ 297/Α') «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ και ΟΤΑ, μονίμων στελεχών των Ενόπλων 
Δυνάμεων, και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

4. Το γεγονός ότι από την απόφαση αυτή προκαλείται 
δαπάνη περίπου, σε βάρος του ΚΑΕ 0511 € (13.5000,00) 
και 0512 ( 9.800,00) €, οικ. έτους 2007. 

5. Την ανάγκη καθιερώσεως υπερωριακής εργασίας 
κατά τις απογευματινές ώρες, και Κυριακές, και εξαιρέ¬ 
σιμες ημέρες για τέσσερις (4) υπαλλήλους στο Γ ραφείο 
της Γ ενικής Γ ραμματέως Νέας Γ ενιάς. 

6. Τ ις ανάγκες του Γ ραφείου της Γ ενικής Γ ραμματέως, 
αποφασίζουμε: 

Εγκρίνεται από 1.1.2007 έως 31.12.2007, η καθιέρωση 
υπερωριακής εργασίας κατά τις απογευματινές ώρες, 
Κυριακές και εξαιρέσιμες, σε υπαλλήλους που υπηρε¬ 
τούν στο Γ ραφείο της Γ ενικής Γ ραμματέως Νέας Γ ενιάς 
ως κάτωθι: 

Α. ΓΡΑΦΕΙΟ ΓΕΝΙΚΗΣ ΓΡΑΜΜΑΤΕΩΣ 

1) Για υπερωριακή απασχόληση: 

α. Ένας (1) ειδικός σύμβουλος μέχρι τριάντα πέντε 
(35) ώρες το μήνα. 

β. Δύο (2) υπάλληλοι αποσπασμένοι σε διαβαθμισμένη 
θέση μέχρι τριάντα πέντε (35) ώρες το μήνα. 

γ. Ένας (1) υπάλληλος ως επιστημονικό προσωπικό 
μέχρι τριάντα πέντε (35) ώρες το μήνα. 

2) Για εργασία Κυριακών και εξαιρέσιμων ημερών: 

α.Ένας (1) ειδικός σύμβουλος μέχρι είκοσι (20) ώρες 

το μήνα. 

β. Δύο (2) υπάλληλοι αποσπασμένοι σε διαβαθμισμένη 
θέση μέχρι είκοσι (20 ) ώρες το μήνα. 

γ. Ένας (1) υπάλληλος ως επιστημονικό προσωπικό 
μέχρι είκοσι (20) ώρες το μήνα. 

Β. Η πραγματοποίηση των ωρών υπερωριακής απογευ¬ 
ματινής απασχόλησης, καθώς Κυριακών και εξαιρέσιμων 
θα βεβαιώνεται κάθε φορά από το αρμόδιο όργανο 
της Γ.Γ.Ν.Γ όπως αυτό προκύπτει από τις αποφάσεις 
εκχωρήσεως αρμοδιοτήτων, καθώς και τα συνεργεία 
υπερωριακής απασχόλησης. 

Γ. Η δαπάνη βαρύνει το προϋπολογισμό της Γ.Γ.Ν.Γ ειδ. 
φορέα 19/630/ ΚΑΕ (0511 και 0512) οικ. έτους 2007. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Με την υπ’ αριθμ. 562/8.2.2007 απόφαση της Υπουργού 
Εθνικής Παιδείας και Θρησκευμάτων, προσλαμβάνεται ο 
ΜΑΚΑΡΙΟΣ ΛΑΖΑΡΙΔΗΣ του Βασιλείου, από 16.1.2007, σε 
οργανική θέση Ειδικού Επιστήμονα με σχέση εργασίας 
Ιδιωτικού Δικαίου σύμφωνα με το άρθρο 33 παρ. 2 του 
ν. 2190/1994 για τις ανάγκες του Γραφείου της Γενικής 
Γραμματέως Νέας Γενιάς του ΥΠ.Ε.Π.Θ. 

Ο ανωτέρω αποχωρεί αυτοδικαίως ταυτόχρονα με την 
αποχώρηση της Υπουργού, χωρίς άλλη διαδικασία. 

(Αριθμ. βεβ. Υ.Δ.Ε./ΥΠΕΠΘ 2812/12.2.2007). 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

ΥΠΟΥΡΓΕΙΟ ΥΓΕΙΑΣ 
ΚΑΙ ΚΟΙΝΩ ΝΙΚΗΣ ΑΛΛ ΗΛΕΓΓΥΗΣ 

(4) 

Με την υπ’ αριθμ. ΔΥΙδ/οικ. 19470/8.2.2007 απόφαση 
του Υπουργού Υγείας και Κοινωνικής Αλληλεγγύης, 
που εκδόθηκε σύμφωνα με τις κείμενες διατάξεις τρο¬ 
ποποιείται η υπ’ αριθμ. ΔΥΙδ/οικ. 71794/6.7.2005 (Φ.Ε.Κ. 
168/13.7.2005 τ. Ν.Π.Δ.Δ.) απόφαση και διορίζεται τακτικό 
μέλος στο Διοικητικό Συμβούλιο του Γενικού Νοσοκο¬ 
μείου Νοσημάτων Θώρακος Αθηνών «Η ΣΩΤΗΡΙΑ» της 
Β' Δ.Υ.ΠΕ. Αττικής ο Δασκαλόπουλος Χρήστος του Θε¬ 
οχάρη, ταξίαρχος ε.α. σε αντικατάσταση του Θεοδώρου 
Σταματίου του Αθανασίου, που παραιτήθηκε. 

Ο ανωτέρω διορίζεται για το υπόλοιπο της θητείας 
του αντικαθισταμένου. 

Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε και συμπληρώθηκε με¬ 
ταγενέστερα. 

Με την υπ’ αριθμ. ΔΥ1δ/116704/06/2007 απόφαση του 
Υπουργού Υγείας και Κοινωνικής Αλληλεγγύης, που εκδό¬ 
θηκε σύμφωνα με τις κείμενες διατάξεις, τροποποιείται 
η υπ’ αριθμ. ΔΥ1δ/3336/20.1.2005 (ΦΕΚ 14/26.1.2005 τ.ΝΠΔΔ) 
απόφαση με περιεχόμενο το διορισμό μελών του Διοικη¬ 
τικού Συμβουλίου του Κέντρου Αποκατάστασης Τυφλών 
και διορίζεται αναπληρωματικό μέλος της Μαρούσας Μα- 
νωλά στο Διοικητικό Συμβούλιο του Κέντρου Εκπαίδευ¬ 
σης και Αποκατάστασης Τυφλών (Κ.Ε.Α.Τ.) η Ζηκίδου-Τσί- 
τουρα Έλλη του Βασιλείου, υπάλληλος του κλάδου ΔΕ 
Διοικητικού-Λογιστικού με Α' βαθμό, που υπηρετεί στη 
Διεύθυνση Οικονομικού του ΥΥΚΑ σε αντικατάσταση του 
Χρήστου Σαλαούνη, που παραιτήθηκε. 

Η ανωτέρω διορίζεται για το υπόλοιπο της θητεί¬ 
ας του αντικαθισταμένου και συγκεκριμένα έως την 
25.1.2008. 

Κατά τα λοιπά ισχύει η ανωτέρω τροποποιούμενη 
απόφασή μας. 


Με την υπ’ αριθμ. ΔΥΙδ/οικ. 23548/20.2.2007 απόφα¬ 
ση του Υπουργού Υγείας και Κοινωνικής Αλληλεγγύ¬ 
ης, που εκδόθηκε σύμφωνα με τις κείμενες διατάξεις 
τροποποιείται η υπ’ αριθμ. ΔΥ1δ/48408/19.5.2006 (Φ.Ε.Κ. 
151/1.6.2006 τ. Ν.Π.Δ.Δ.) όμοια και διορίζεται στο Διοικη¬ 
τικό Συμβούλιο του Γ ενικού Νοσοκομείου Αθηνών «Η ΕΛ¬ 
ΠΙΣ» η Αικατερίνη Κατσαμπέ - Μαρνέρη του Σπυρίδω¬ 
να, δημοτικός σύμβουλος, εκπρόσωπος του Δημάρχου 
Αθηναίων, ως Πρόεδρος σε αντικατάσταση του Βασι¬ 
λείου Κορομάντζου. 

Ο ανωτέρω διορίζεται για το υπόλοιπο της θητείας 
του αντικαθισταμένου. 

Κατά τα λοιπά ισχύει η υπ’ αριθμ. ΔΥΙδ/οικ. 133006/ 
24.12.2004 (ΦΕΚ 310/30.12.2004 τ. Ν.Π.Δ.Δ.) απόφαση, 
όπως τροποποιήθηκε μεταγενέστερα. 

Με την υπ’ αριθμ. ΔΥ1 δ/16631/21.2.2007 απόφαση του 
Υπουργού Υγείας και Κοινωνικής Αλληλεγγύης, που εκ¬ 
δόθηκε σύμφωνα με τις κείμενες διατάξεις, τροποποιεί¬ 
ται η υπ’ αριθμ. ΔΥΙδ/οικ. 4813/12.1.2007 (ΦΕΚ 13/22.1.2007 
τεύχος Ν.Π.Δ.Δ) απόφαση και διορίζεται τακτικό μέλος 
στο Διοικητικό Συμβούλιο του Κέντρου Αποκατάστασης 
και Αποθεραπείας Παιδιών Βούλας (Κ.Α.Α.Π Βούλας) της 
1ης Υγειονομικής Περιφέρειας Αττικής, τον Χαράλαμπο 
Χαραλαμπίδη του Κωνσταντίνου, Φυσίατρο, σε αντικα¬ 
τάσταση της Κυριακής Κώστερ Ευστρατιάδου - Χατζη- 
γιαννάκη, που παραιτήθηκε. 

Η θητεία του ανωτέρω διοριζόμενου λήγει μαζί με 
το υπόλοιπο της θητείας και των άλλων μελών του 
Συμβουλίου και συγκεκριμένα την 15.11.2007. 

Κατά τα λοιπά ισχύει η ανωτέρω υπ’ αριθμ. ΔΥΙδ/ 
οικ.114294/26.10.2005 (Φ.Ε.Κ. 287/16.11.2005 τ. Ν.Π.Δ.Δ.) από¬ 
φαση, όπως τροποποιήθηκε μεταγενέστερα. 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

ΥΠΟΥΡΓΕΙΟ ΜΑΚΕΔΟΝ ΙΑΣ-ΟΡΑΚΗΣ 

(5) 

Με την υπ’ αριθμ. οικ. 924/6.2.2007 κοινή απόφαση του 
Πρωθυπουργού και του Υπουργού Μακεδονίας-Θράκης, 
που εκδόθηκε σύμφωνα με τις διατάξεις του άρθρου 
28 του ν. 1558/1985, διορίζεται ο Ζαφειριού Φίλιππος 
του Νικολάου στη θέση του Ειδικού Γραμματέα του 
Υπουργείου Μακεδονίας-Θράκης με βαθμό 2° της κα¬ 
τηγορίας των ειδικών θέσεων, ο οποίος θα προΐσταται 
των Υπηρεσιών του ενιαίου διοικητικού τομέα με τίτλο 
«Ειδική Γραμματεία Οικονομίας και Τουριστικής Ανά¬ 
πτυξης- Περιβάλλοντος και Υποδομών» του Υπουργείου 
Μακεδονίας-Θράκης. 

(Αριθμ. βεβ. ΥΔΕ Υπουργείου Μακεδονίας-Θράκης 
391/21.2.2007). 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΚΑΛΑΝΤΖΗΣ 

Π ΕΡΙΦΕΡΕΙΕ Σ 

( 6 ) 

ΠΕΡΙΦΕΡΕΙΑ ΑΤΤΙΚΗΣ 

Με την υπ’ αριθμ. 17/2007 πράξη του Δημάρχου Κε- 
ρατσινίου, που εκδόθηκε σύμφωνα με τις διατάξεις του 
άρθρου 67 παρ. 4 του ν. 1416/1984, όπως τροποποιήθηκε με 
το άρθρο 26 του ν. 1832/1989, το άρθρο 12 του ν. 2130/1993 
και το άρθρο 57 παρ. 10 του ν. 2218/1994 λύεται η σχέση 
εργασίας του ΓΡΟΖΟΠΟΥΛΟΥ ΝΙΚΟΛΑΟΥ του Γεωργίου 
από τη θέση του Ειδικού Συνεργάτη Δημάρχου λόγω 
αποχωρήσεως του Δημάρχου και την πάροδο είκοσι [20] 
ημερών από την αποχώρησή του. 

(Αριθμ. απόφ. Περιφέρειας Αττικής 07/ΔΤΑ/1444/ 2007). 


Με την υπ’ αριθμ. 20/2007 πράξη του Δημάρχου Κε- 
ρατσινίου, που εκδόθηκε σύμφωνα με τις διατάξεις του 
άρθρου 67 παρ. 4 του ν. 1416/1984, όπως τροποποιήθη¬ 
κε με το άρθρο 26 του ν. 1832/1989, το άρθρο 12 του 
ν.2130/1993 και το άρθρο 57 παρ. 10 του ν. 2218/1994, λύ¬ 
εται η σχέση εργασίας του ΣΑΒΒΟΠΟΥΛΟΥ ΙΩΣΗΦ του 
Ιωάννη από τη θέση του Ειδικού Συνεργάτη Δημάρχου 
λόγω αποχωρήσεως του Δημάρχου και την πάροδο εί¬ 
κοσι [20] ημερών από την αποχώρησή του. 

(Αριθμ. απόφ. Περιφέρειας Αττικής 07/ΔΤΑ/1448/ 2007). 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

